ນັກການເມືອງ ອະວຸໂສ ອີຣັກຄົນນຶ່ງ ຖືກມືປືນ ຈັບໂຕໄປ 
ຕຳ​ຫລວດ​ອີຣັກ ກ່າວ​ວ່າ ນັກ​ການເມືອງອະວຸໂສ ນິກາຍ​ Sunni ຄົນ​ນຶ່ງ ຖືກມືປືນ ຈັບໂຕໄປ ທີ່ນະຄອນຫຼວງ ແບັກແດດ.
ຕຳຫລວດອີຣັກ ກ່າວວ່າ ພວກມືປືນຈຸນຶ່ງ ໄດ້ຈັບເອົາ ນັກການ ເມືອງອະວຸໂສ ນິກາຍ Sunni ຄົນນຶ່ງໄປ ທີ່ນະຄອນຫຼວງແບັກ ແດດ ຕຳຫລວດກ່າວວ່າ ທ່ານ Riyadh al-Adhadah ທີ່ເປັນທ່ານໜໍ ແລະຫົວໜ້າສະພາປົກຄອງແຂວງແບັກແດດ ໄດ້ຖືກຈັບພາໂຕ ໄປໃນຕອນແລງວັນສຸກວານນີ້ ໂດຍພວກຜູ້ຊາຍຕິດອາວຸດຈຸນຶ່ງ ທີ່ເດີນທາງດ້ວຍລົດ SUV ສີດຳ 10 ຄັນ ຍັງບໍ່ທັນເປັນທີ່ແຈ້ງຂາວໃນເວລານີ້ເທື່ອວ່າ ທ່ານ Adhadah ໄດ້ຖືກຈັບໂດຍ ກຳລັງຮັກສາຄວາມປອດໄພ ຫລືຖືກລັກພາໂຕ ທ່ານ Adhadah ໄດ້ຕິດຄຸກ ໃນຂໍ້ຫາກໍ່ການຮ້າຍ ໃນປີ 2012 ລັດຖະບານທີ່ຄອບງຳໂດຍນິກາຍຊີກາຍ Shi’ite ຂອງນາຍົກລັດຖະມົນຕີ Nuri al-Maliki ໄດ້ກ່າວຫາຊຳ້ແລ້ວຊຳ້ອີກວ່າ ບັນດານັກການເມືອງຄົນສຳ ຄັນໆຂອງນິກາຍ Sunni ພົວພັນກັບການຕິດອາວຸດ ໃຫ້ແກ່ກຸ່ມກະບົດ